हम यहां बात कर रहे हैं आइपीएल-2017 के सबसे कम उम्र के खिलाड़ी वॉशिंगटन सुंदर की। इस 17 वर्षीय खिलाड़ी ने कल रात ऐसा धमाल मचाया कि वो आइपीएल इतिहास में ‘मैन ऑफ द मैच’ बनने वाले सबसे कम उम्र के खिलाड़ी बन गए। मुंबई की टीम 163 रनों का पीछा कर रही थी। सुंदर ने इस दौरान अपनी गेंदबाजी से मुंबई के हौसले पस्त कर दिए। उन्होंने 4 ओवरों में महज 16 रन लुटाते हुए तीन विकेट झटके। इन दौरान सुंदर ने मुंबई के कप्तान रोहित शर्मा (1), अंबाती रायुडू (0) और धुरंधर बल्लेबाज कीरोन पोलार्ड (7) को पवेलियन का रास्ता दिखाया।